Den britiske havarikommisjonen etter RMS «Titanic»s forlis

RMS «Titanic»s forlis 14. til 15. april 1912 resulterte i en havarikommisjon utført av det britiske Handelsdepartementet (Board of Trade). Havarikommisjonen ble ledet av dommeren Lord Mersey etter begjæring både fra den britiske lordkansler (tilsvarende justisminister) og fra det britiske Handelsdepartementet, og ble holdt 2. mai til 3. juli 1912, i underkant av to måneder etter forliset. Avhørene tok i hovedsak sted i London Scottish Drill Hall, Buckingham Gate 59, London SW1.

Den endelige rapporten ble utgitt 30. juli 1912, og fremhevet at nye livbåtbestemmelser måtte til. Havarikommisjonen erkjente samtidig at RMS «Titanic» imøtekom alle krav fra britiske myndigheter når det gjaldt utrustning av passasjer- og emigrantskip. Konklusjonen var at skipet holdt for høy fart etter forholdene. Anbefalingene fra rapporten, sammen med de i fra den amerikanske havarikommisjonen, ledet til forandringer på sjøsikkerhet og havpolitikk som følge av katastrofen.

Referanser

Litteratur

Eksterne lenker 
 British Wreck Commissioner's Inquiry (nettside med utfyllende info og vitnesbyrdene til de avhørte, samt den endelige rapporten)

1912 i England
Englands historie
RMS «Titanic»